
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 140 

29 Ιανουάριου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός διαδικασίας απόσπασης διοικητικών 
υπαλλήλων στο εξωτερικό, όρων, κριτηρίων, ορ¬ 
γάνων επιλογής των υποψηφίων και περιπτώσε¬ 
ων καταβολής ή μη αποδοχών και επιμισθίου. 1 

Υπερωριακή εργασία υπαλλήλων του Ναυτικού Απο¬ 
μαχικού Ταμείου (Ν.Α.Τ.) για το έτος 2013. 2 


Καθιέρωση με αμοιβή υπερωριακής εργασίας κατά 
τις εργάσιμες και εξαιρέσιμες ημέρες και τις νυ¬ 
χτερινές ώρες πέραν ή προς συμπλήρωση του 
υποχρεωτικού ωραρίου των Φυλάκων - Νυχτοφυ¬ 
λάκων του Ναυτικού Απομαχικού Ταμείου (Ν.Α.Τ.) 

για το έτος 2013. 3 

Τροποποίηση της αριθ. 202841/2011 (ΦΕΚ 3223/Β730- 
12-2011) κοινής υπουργικής απόφασης «Συμπληρω¬ 
ματικά μέτρα εφαρμογής του Κανονισμού (ΕΚ) 
1069/2009 σχετικά με την περισυλλογή, διαχεί¬ 
ριση και απόρριψη των νεκρών βοοειδών, αιγών 
και προβάτων, που περιέχουν υλικά ειδικού κιν¬ 
δύνου, στις Περιφέρειες Ανατολικής Μακεδονίας 


και Θράκης και Θεσσαλίας». 4 

Μεταφορά θέσης στην Περιφέρεια Δυτικής Μακεδο¬ 
νίας. 5 

Καθορισμός υπερωριακής απασχόλησης για την τή¬ 
ρηση και σύνταξη των πρακτικών του Δημοτικού 
Συμβουλίου Βέροιας. 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην αριθ. 1295/524 απόφαση 
του Περιφερειάρχη Πελοποννήσου. 7 


ΑΠΟΦΑΣΕΙ Σ 

Αριθ. Φ.908/2790/Η (1) 


Καθορισμός διαδικασίας απόσπασης διοικητικών υπαλ¬ 
λήλων στο εξωτερικό, όρων, κριτηρίων, οργάνων επι¬ 
λογής των υποψηφίων και περιπτώσεων καταβολής 
ή μη αποδοχών και επιμισθίου. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις των άρθρων 18 και 19 του Ν. 4027/2011 


(Α' 233) «Ελληνόγλωσση εκπαίδευση στο εξωτερικό και 
άλλες διατάξεις». 

2. Το γεγονός ότι από τις διατάξεις της παρούσας 
απόφασης δεν προκαλείται δαπάνη στον κρατικό προϋ¬ 
πολογισμό, αποφασίζουμε: 

Άρθρο 1 
Γ ενικά 

Καθορίζουμε τη διαδικασία για την απόσπαση διοικη¬ 
τικών υπαλλήλων αρμοδιότητας του Υπουργείου Παι¬ 
δείας και Θρησκευμάτων, Πολιτισμού και Αθλητισμού 
σε γραφεία συντονιστών εκπαίδευσης, τους όρους και 
τα κριτήρια απόσπασης, τα όργανα επιλογής και τις 
περιπτώσεις καταβολής ή μη αποδοχών και επιμισθίου, 
σύμφωνα με τα επόμενα άρθρα. 

Άρθρο 2 

Διαδικασία απόσπασης 

1. Τον Ιανουάριο έκαστου ημερολογιακού έτους υπο¬ 
βάλλεται στη Διεύθυνση Διοικητικού της Κεντρικής 
Υπηρεσίας του Υπουργείου Παιδείας και Θρησκευμά¬ 
των, Πολιτισμού και Αθλητισμού αίτημα για απόσπαση 
διοικητικών υπαλλήλων στα συντονιστικά γραφεία του 
εξωτερικού, σύμφωνα με τις διατάξεις του άρθρου 19 
του Ν. 4027/2011 (Α' 233) «Ελληνόγλωσση εκπαίδευση 
στο εξωτερικό και άλλες διατάξεις» από τη Διεύθυνση 
Παιδείας Ομογενών και Διαπολιτισμικής Εκπαίδευσης 
και Αθλητισμού του Υπουργείου, κατόπιν επεξεργα¬ 
σίας των στοιχείων που έχουν διαβιβασθεί σε αυτήν 
με ευθύνη των συντονιστών εκπαίδευσης και αφορούν 
στην κάλυψη υπηρεσιακών αναγκών που δεν μπορούν 
να αντιμετωπιστούν με άλλο τρόπο και που προβλέ- 
πεται ότι θα προκόψουν από την έναρξη του επόμενου 
σχολικού έτους λόγω αυτοδίκαιης αποχώρησης ή πα¬ 
ραίτησης διοικητικών υπαλλήλων, λήξης ή διακοπής της 
απόσπασής τους. 

2. Με πρόσκληση του Υπουργού Παιδείας και Θρη¬ 
σκευμάτων, Πολιτισμού και Αθλητισμού, που εκδίδεται 
το αργότερο εντός του πρώτου διμήνου του ημερο¬ 
λογιακού έτους και ανακοινώνεται σε ηλεκτρονικά και 
έντυπα μέσα, καλούνται οι διοικητικοί υπάλληλοι αρμο¬ 
διότητας του Υπουργείου Παιδείας και Θρησκευμάτων, 
Πολιτισμού και Αθλητισμού που πληρούν τις προϋπο¬ 
θέσεις του νόμου και τους όρους της παρούσας, να 
υποβάλουν αίτηση συμμετοχής στη διαδικασία επιλογής 
για απόσπαση στο εξωτερικό. Την πρόσκληση συνο- 

δεύει πίνακας, στον οποίο περιλαμβάνονται οι χώρες 
απόσπασης ως έχουν προσδιοριστεί με την παρ. 1 του 
παρόντος, οι περιοχές ευθύνης των συντονιστών εκ¬ 
παίδευσης εξωτερικού και η ξένη γλώσσα, επίσημη ή 
εναλλακτική, της χώρας απόσπασης. 

2. Οι υπηρεσίες στις οποίες ανήκουν οι διοικητικοί υπάλ¬ 
ληλοι, συγκεντρώνουν τις αιτήσεις των ενδιαφερομένων, 
ελέγχουν την ακρίβεια και την πληρότητα των δηλουμέ- 
νων στοιχείων, συμπεριλαμβανομένων και των αποδει¬ 
κτικών γνώσης της ξένης γλώσσας και στη συνέχεια τις 
υποβάλλουν στη Δ/νση Διοικητικού - Τμήμα Προσωπικού 
του Υπουργείου Παιδείας και Θρησκευμάτων, Πολιτισμού 
και Αθλητισμού μέσα στην ορισθείσα προθεσμία. 

3. Οι αιτήσεις των ενδιαφερομένων, οι οποίες έχουν 
την έννοια εκδήλωσης ενδιαφέροντος για απόσπαση 
προκειμένου να συνταχθούν οι σχετικοί πίνακες και 
ικανοποιούνται μόνον εφόσον υπάρχουν σχετικές ανά¬ 
γκες, υποβάλλονται στη Διεύθυνση Διοικητικού του 
Υπουργείου Παιδείας και Θρησκευμάτων, Πολιτισμού 
και Αθλητισμού, μέσα σε αποκλειστική προθεσμία που 
τάσσεται με την πρόσκληση της παραγράφου 2 του 
παρόντος άρθρου. Με την αίτηση απόσπασης υποβάλ¬ 
λονται από τον υποψήφιο επικυρωμένα αντίγραφα των 
τίτλων σπουδών και όλα τα συναφή δικαιολογητικά. 

Με την αίτηση δηλώνονται οι χώρες κατά σειρά προ¬ 
τίμησης. Οι ενδιαφερόμενοι έχουν τη δυνατότητα ανά¬ 
κλησης της αίτησής τους ή διαγραφής προτιμήσεων της 
αρχικής αίτησης πριν από την κατάρτιση των πινάκων 
επιλογής. 

Άρθρο 3 

Όροι - Κριτήρια απόσπασης 

1. Υποψήφιοι για απόσπαση στο εξωτερικό, σύμφωνα 
με το Ν.4027/2011, είναι διοικητικοί υπάλληλοι αρμοδι¬ 
ότητας του Υπουργείου Παιδείας και Θρησκευμάτων, 
Πολιτισμού και Αθλητισμού οι οποίοι: 

α. Έχουν τουλάχιστον διετή διοικητική εμπειρία. 

β. Έχουν επαρκή γνώση της γλώσσας της χώρας από¬ 
σπασης ή της αγγλικής, γαλλικής ή γερμανικής, όταν 
αυτή δεν είναι η γλώσσα της χώρας απόσπασής τους. 

Τ α αποδεικτικά γνώσης της ξένης γλώσσας που απο- 
δεικνύουν την άριστη, την πολύ καλή και την καλή γνώση 
και θα πρέπει να υποβληθούν από τον υποψήφιο, είναι 
όσα προβλέπονται σύμφωνα με το άρθρο 28 του Π.Δ. 
50/2001 (ΦΕΚ 39/Α'/5-3-2001) «Καθορισμός των προσό¬ 
ντων διορισμού σε θέσεις φορέων του δημοσίου τομέα», 
όπως τροποποιείται και ισχύει. 

2. Δεν δικαιούνται να υποβάλουν αίτηση: 

α. Όσοι έχουν αποσπαστεί στο εξωτερικό για συνολικό 
χρονικό διάστημα πέντε (5) σχολικών ετών. 

Διοικητικοί υπάλληλοι οι οποίοι διέκοψαν με αίτησή 
τους την απόσπαση στο εξωτερικό για λόγους ανωτέ- 
ρας βίας πριν να συμπληρώσουν την πενταετία, μπορούν 
να υποβάλουν αίτηση επαναπόσπασης για τη συμπλή¬ 
ρωση του χρόνου που υπολείπεται μέχρι να συμπλη¬ 
ρώσουν πενταετία. 

β.Όσοι έχουν αποσπαστεί στο εξωτερικό κατά το πα¬ 
ρελθόν και η απόσπασή τους ανακλήθηκε ή διακόπηκε 
λόγω πλημμελούς εκτέλεσης των καθηκόντων τους ή 
ανεπάρκειας στην άσκηση αυτών ή αδυναμίας ανταπό¬ 
κρισης στα ειδικά καθήκοντά τους. 

γ. Όσοι έχουν καταδικαστεί σε οποιαδήποτε ποινή για 
πράξεις ή παραλείψεις που προβλέπονται από τις διατά¬ 


ξεις της παρ. 1 του άρθρου 8 του Υπαλληλικού Κώδικα ή 
έχουν τιμωρηθεί με οποιαδήποτε πειθαρχική ποινή, για 
την οποία δεν παρήλθε ο χρόνος παραγραφής. 

3. Οι διοικητικοί υπάλληλοι κατατάσσονται σε πίνακες 
επιλογής κατά χώρα, γλώσσα, κλάδο και κατά περιοχή 
ευθύνης συντονιστή εκπαίδευσης, με βάση τον συνολικό 
αριθμό μορίων που συγκεντρώνουν. 

Η μοριοδότηση γίνεται ως εξής: 
α.Έτη υπηρεσίας: 4 μόρια για κάθε έτος υπηρεσίας, 
μέχρι 15 έτη. 

β. Γνώση ξένης γλώσσας: 

• Αριστη γνώση, 100 μόρια 

• Πολύ καλή γνώση, 60 μόρια 

• Καλή γνώση, 30 μόρια 

γ. Τίτλοι σπουδών με την παρακάτω σειρά: 

• Διδακτορική διατριβή, μόρια 50 

• Αποφοίτηση από την Ε.Σ.Δ.Δ. ή την Ε.Σ.ΤΑ, μόρια 35 

• Μεταπτυχιακό δίπλωμα ειδίκευσης (πιεείβι·), ΘΈΑ., 
ΜερίεΙβΓ, μόρια 25 

δ. Πτυχίο ΑΕΙ, μόρια 20 

ε. Β' Πτυχίο ΑΕΙ, μόρια 10 

στ. Γ νώση δεύτερης ξένης γλώσσας: 

• Αριστη γνώση, 30 μόρια 

• Πολύ καλή γνώση, 20 μόρια 

• Καλή γνώση, 10 μόρια 

4. Σε περίπτωση ισοβαθμίας στη συνολική βαθμολογία 
λαμβάνεται υπόψη για την απόσπαση η σειρά προτίμη¬ 
σης της συγκεκριμένης χώρας. Μεταξύ υπαλλήλων που 
έχουν δηλώσει τη συγκεκριμένη χώρα με την ίδια σειρά 
προτίμησης η απόσπαση γίνεται με τη συνεκτίμηση των 
παρακάτω στοιχείων: 

Οικογενειακή κατάσταση με την παρακάτω σειρά: 

1. Συνυπηρέτηση 

2. Σε χηρεία με παιδιά 

3. Μονογονεϊκή οικογένεια 

4. Σε διάζευξη με παιδιά 

5. Έγγαμος με παιδιά 

6. Έγγαμος χωρίς παιδιά 

7. Αγαμος- Διαζευγμένος 

Αρθρο 4 

Επιτροπή Επιλογής 

1. Η Διεύθυνση Διοικητικού του Υπουργείου Παιδείας και 
Θρησκευμάτων, Πολιτισμού και Αθλητισμού αμέσως μετά 
την συγκέντρωση των αιτήσεων προβαίνει στην συγκρό¬ 
τηση Επιτροπής Επιλογής των υποψηφίων για απόσπαση 
στο εξωτερικό διοικητικών υπαλλήλων, με απόφαση του 
Υπουργού Παιδείας και Θρησκευμάτων, Πολιτισμού και 
Αθλητισμού, η σύνθεση της οποίας έχει ως εξής: 

α. Ένας Σύμβουλος του Ινστιτούτου Εκπαιδευτικής 
Πολιτικής ή ένας Προϊστάμενος Γ ενικής Διεύθυνσης του 
Υπουργείου Παιδείας και Θρησκευμάτων, Πολιτισμού και 
Αθλητισμού, ως Πρόεδρος. 

β. Ο Προϊστάμενος της Διεύθυνσης Διοικητικού του 
Υπουργείου Παιδείας και Θρησκευμάτων, Πολιτισμού 
και Αθλητισμού, ως μέλος. 

γ. Ο Προϊστάμενος του Α' ή του Β' Τμήματος της 
Διεύθυνσης Διοικητικού του Υπουργείου Παιδείας και 
Θρησκευμάτων, Πολιτισμού και Αθλητισμού, ως μέλος. 

δ.Ένας Προϊστάμενος Τμήματος της Διεύθυνσης Παι¬ 
δείας Ομογενών και Διαπολιτισμικής Εκπαίδευσης του 
Υπουργείου Παιδείας και Θρησκευμάτων, Πολιτισμού 
και Αθλητισμού, ως μέλος. 

ε.Ένας εκπρόσωπος της ΠΟΣΥΠ που ορίζεται από το 
Δ.Σ. της Ομοσπονδίας, ως μέλος. 

Με την ίδια απόφαση ορίζεται ο Γραμματέας από 
τους διοικητικούς υπαλλήλους ή εκπαιδευτικούς απο¬ 
σπασμένους στην Κ.Υ. του Υπουργείου Παιδείας και 
Θρησκευμάτων, Πολιτισμού και Αθλητισμού. 

Με την ίδια απόφαση ορίζονται αναπληρωτές του 
Προέδρου, των μελών και της Γραμματείας. 

2. Η Επιτροπή συγκροτείται και χωρίς τον εκπρόσωπο 
της ΠΟΣΥΠ, στην περίπτωση που δεν προταθεί εντός 
της προθεσμίας που τάσσεται με το ερώτημα του 
Υπουργείου Παιδείας και Θρησκευμάτων, Πολιτισμού 
και Αθλητισμού. 

3. Με απόφαση του Προέδρου της Επιτροπής Επιλο¬ 
γής ορίζεται το απαραίτητο διοικητικό ή εκπαιδευτικό 
προσωπικό για επικουρία του έργου της. 

4. Έργο της Επιτροπής είναι ο έλεγχος των αιτήσεων 
και των δικαιολογητικών των υποψηφίων για απόσπα¬ 
ση, η απόρριψη των αιτήσεων όσων δεν πληρούν τις 
προϋποθέσεις του νόμου και τους όρους της απόφασης 
αυτής για να γίνουν δεκτοί στη διαδικασία επιλογής, 
η σύνταξη πινάκων επιλογής κατά φθίνουσα σειρά (με 
βάση το σύνολο των μορίων που συγκεντρώνουν από 
τη βαθμολογία) κατά χώρα, γλώσσα, κλάδο και κατά 
περιοχή ευθύνης συντονιστή εκπαίδευσης. Η ένταξη 
σε ένα πίνακα δεν αποκλείει την ένταξη και σε άλλον, 
όταν δηλώνονται περισσότερες χώρες ή περισσότερες 
ξένες γλώσσες. Η Επιτροπή είναι αρμόδια και για την 
εισήγηση στον Υπουργό Παιδείας και Θρησκευμάτων, 
Πολιτισμού και Αθλητισμού της διακοπής απόσπασης 
όταν συντρέχουν οι περιπτώσεις α' και β' της παρ. 14 
του άρθρου 18 του Ν. 4027/2011. 

5. Οι πίνακες επιλογής υποβάλλονται για κύρωση στον 
Υπουργό Παιδείας και Θρησκευμάτων, Πολιτισμού και 
Αθλητισμού με τη φροντίδα της Διεύθυνσης Διοικητικού, 
δεν δημοσιεύονται στην Εφημερίδα της Κυβερνήσεως 
και ισχύουν για ένα έτος. 

6. Όσοι μετέχουν με οποιαδήποτε ιδιότητα στο έργο 
της επιτροπής υποβάλλουν υπεύθυνη δήλωση ότι δεν 
έχουν σύζυγο ή συγγένεια εξ αίματος ή εξ αγχιστείας 
μέχρι και τρίτου βαθμού με υποψήφιο για απόσπαση 
υπάλληλο. 

7. Με απόφαση του Υπουργού Παιδείας και Θρησκευ¬ 
μάτων, Πολιτισμού και Αθλητισμού τοποθετούνται σε 
κενές θέσεις γραφείων συντονιστών εκπαίδευσης οι 
εγγεγραμμένοι στους αξιολογικούς πίνακες κατά σειρά 
εγγραφής, λαμβάνοντας υπόψη τις δηλωθείσες προτιμή¬ 
σεις. Σε περίπτωση κατά την οποία αρνηθεί ο επιλεγείς 
να αποσπαστεί, δηλώνει έγγραφα την άρνηση του και 
αποσπάται ο επόμενος. Για τα επόμενα της άρνησης 
δύο (2) σχολικά έτη ο διοικητικός υπάλληλος δεν έχει δι¬ 
καίωμα υποβολής αίτησης για απόσπαση στο εξωτερικό. 

8. Σε περίπτωση εξάντλησης του αξιολογικού πίνακα, 
η Υπηρεσία μπορεί να προχωρήσει σε προκήρυξη των 
σχετικών θέσεων αν σε πίνακα άλλης χώρας της ίδιας 
γλώσσας δεν υπάρχει διοικητικός υπάλληλος που επι¬ 
θυμεί να αποσπαστεί στη χώρα αυτή. 

Αρθρο 5 

Α' Περιπτώσεις απόσπασης διοικητικών υπαλλήλων 
με αποδοχές και επιμίσθιο 

Η απόσπαση των διοικητικών υπαλλήλων με αποδοχές 
στην Ελλάδα και επιμίσθιο στο εξωτερικό γίνεται στην 


περίπτωση διοικητικών υπαλλήλων που αποσπώνται, 
βάσει πινάκων επιλογής, οι οποίοι καταρτίζονται με τη 
διαδικασία της παρούσας, σε όλα τα γραφεία συντο¬ 
νιστών εκπαίδευσης εξωτερικού για μια τριετία ή για 
συμπλήρωση της τριετίας. 

Β' Περιπτώσεις απόσπασης διοικητικών υπαλλήλων 
μόνο με αποδοχές στην Ελλάδα. 

Η απόσπαση των διοικητικών υπαλλήλων μόνο με απο¬ 
δοχές στην Ελλάδα γίνεται στην περίπτωση διοικητικών 
υπαλλήλων των οποίων η παράταση της απόσπασης 
μετά την τριετία για συμπλήρωση της πενταετίας και 
η παράταση για ένα μόνο σχολικό έτος πέραν της πε¬ 
νταετίας γίνεται λόγω συνδρομής των προϋποθέσεων 
του άρθρου 18 (παρ. 3 περ. β και γ ββ') του Ν. 4027/2011. 

Άρθρο 6 

Καταργούμενες αποφάσεις 

Από τη δημοσίευση της παρούσας στην Εφημερίδα 
της Κυβερνήσεως καταργούνται οι με αριθ. πρ. Φ.908/Η/ 
9353/18-12-1997 (ΦΕΚ 1153/Β') και Φ.908/Η/2257/8-3-2001 
(ΦΕΚ 342/Β') υπουργικές αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 9 Ιανουάριου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθ. Φ.80425/29852/3797 (2) 

Υπερωριακή εργασία υπαλλήλων του Ναυτικού 
Απομαχικού Ταμείου (Ν.Α.Τ.) για το έτος 2013. 

Ο ΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 20 του Ν. 4024/2011 (ΦΕΚ 
226 Α') «Συνταξιοδοτικές ρυθμίσεις, ενιαίο μισθολόγιο 
- βαθμολόγιο, εργασιακή εφεδρεία και άλλες διατάξεις 
εφαρμογής του μεσοπρόθεσμου πλαισίου δημοσιονο¬ 
μικής στρατηγικής 2012-2015», όπως συμπληρώθηκε με 
το άρθρο πέμπτο παρ. 7 του Ν.4047/2012 (ΦΕΚ 31 Α') 
και αντικαταστάθηκε με τη παρ. 1 του άρθρου 45 του 
Ν. 4071/2012 (ΦΕΚ 85 Α'). 

2. Τις διατάξεις του άρθρου 213 του Ν.4072/2012 (ΦΕΚ 
86 Α') «Βελτίωση επιχειρηματικού περιβάλλοντος - Νέα 
εταιρική μορφή - Σήματα - Μεσίτες Ακινήτων - Ρύθμι¬ 
ση θεμάτων ναυτιλίας, λιμένων και αλιείας και άλλες 
διατάξεις». 

3. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του Π.Δ. 63/2005 
(ΦΕΚ 98 Α'). 

4. Την ανάγκη υπερωριακής απασχόλησης του προ¬ 
σωπικού του Ταμείου προκειμένου να διεκπεραιωθούν 
οι εξής εργασίες: 

• Κωδικογράφηση ναυτολογίων έτους 2012 και κατα- 
χώρηση των υπηρεσιών των ναυτικών στην ατομική τους 
μερίδα (1.350 ναυτολόγια για πλοία σε συνάλλαγμα και 
3.400 ναυτολόγια πλοίων σε ΕΥΡΩ). Επίσης, καταχώρη- 
ση υπηρεσιών για 1.100 ναυτολόγια πλοίων σε συνάλ¬ 
λαγμα, έτους 2010 και 1.400 ναυτολόγια πλοίων σε Ευρώ. 

•Έκδοση φύλλων εκκαθάρισης για ναυτολόγια συμβεβλημένων πλοίων, πλοίων σε συνάλλαγμα και πλοίων σε 
ΕΥΡΩ: 


Ναυτολόγια συμβεβλημένων 
πλοίων 

Ναυτολόγια πλοίων 
σε συνάλλαγμα 

Ναυτολόγια πλοίων 
σε ΕΥΡΩ 

Έτους 

— 

1000 

2078 

2010 

— 

1407 

2481 

2011 

281 

1234 

1703 

2012 


• Υπολογισμός διαφορών μισθολογίων ετών 2010 
έως 2012 (σύμφωνα με τους Ν.3075/02, Ν.3232/04 και 
Ν.3569/07). Αποστολή σχετικών ενημερωτικών σημειω¬ 
μάτων στους ενδιαφερομένους και αρχειοθέτηση σχε¬ 
τικών (περίπου 2.100 περιπτώσεις). 

• Υπολογισμός διαφορών μισθολογίων μέρους του 
έτους 2010, έτους 2011 και 2012 για εξαγορά υπηρεσί¬ 
ας σε πλοία μη συμβεβλημένα με το ΝΑΤ. Αποστολή 
σχετικών ενημερωτικών σημειωμάτων στους ενδιαφε¬ 
ρομένους και αρχειοθέτηση σχετικών (περίπου 1.020 
περιπτώσεις). 

• Ενημέρωση αρχείου πλωτών μέσων. 

• Ταξινόμηση, καταχώρηση στον Η/Υ, αρχειοθέτηση 
και επίδοση, Φύλλων Εκκαθάρισης έτους 2011 (337), ανα¬ 
φορικά με συμβεβλημένα πλοία και κωδικογράφηση 70 
καταστάσεων. 

• Τριάντα περίπου αιτήσεις διαβατηριούχων ναυτι¬ 
κών προς αναγνώριση υπηρεσίας, για τους οποίους 
απαιτείται διασταύρωση στοιχείων με το Αρχείο της 
Υπηρεσίας. 

• Εκκαθάριση Λογαριασμών Διαγραμμένων Οφειλών 
και λήψη μέτρων κατά των οφειλετών. 

• Αρχειοθέτηση χρηματικών ενταλμάτων από τις κατά 
τόπους ΔΟΥ έτους 2012 (περίπου 500) και ενημέρωση 
στα οικεία βιβλία και τον Η/Υ. 

• Ανεύρεση στοιχείων εκπροσώπων από πρωτοδι¬ 
κεία και ληξιαρχεία, νομαρχίες, ΚΕΠΥΟ, Λ/Χ, ΥΜΝΕ, ΔΥΟ 
κλπ (50 περίπου υποθέσεων) προς βεβαίωση παλαιών 
οφειλών. 

• Κωδικογράφηση πλοίων, αναλυτικών καταστάσεων 
απόδοσης ανά ΑΦΜ, που αποστέλλονται από τις Δ.Ο.Υ. 
μέσω του Τμήματος Λογιστηρίου. 

• Υπολογισμός της διαφοράς απαιτήσεων - υποχρε¬ 
ώσεων που οφείλει να καταβάλλει ο κάθε ασφαλιστι¬ 
κός οργανισμός στη δαπάνη συνταξιοδότησης κύριας 
και επικουρικής από διαδοχική ασφάλιση (αλληλόχρε¬ 
οι λογαριασμοί έτους 2003 έως σήμερα Ν.1405/83 και 
Ν.3232/04). 

• Επανυπολογισμός συντάξεων: α) που διαβιβάζονται 
από την Επιτροπή λαθών, β) κατόπιν έκδοσης δικαστι¬ 
κών αποφάσεων (περίπου 60 λόγω γήρατος και 190 
λόγω ανικανότητας). 

• Έκδοση τροποποιητικών αποφάσεων συντάξεων 
λόγω συνυπολογισμού χρόνου άλλων ταμείων (περί¬ 
που 220, εκ των οποίων οι 100 έτους 2011 και οι 30 προ 
του έτους 2010). 

• Έκδοση τροποποιητικών αποφάσεων Συντάξεων 
λόγω ατυχήματος, οριστικής συνταξιοδότησης και συ- 
νυπολογισμού χρόνου άλλων Ταμείων (περίπου 100). 

• Αναζήτηση των αχρεωστήτως ληφθεισών συντάξεων 
από συγγενείς θανόντων συνταξιούχων, έλεγχος των 
εισοδημάτων ορφανών και λοιπών συνταξιοδοτούμενων 
μελών της οικογένειας του δικαιοπαρόχου και εκκαθάρι¬ 


ση λογαριασμών από το 2007 έως σήμερα, επανέλεγχος 
διπλοσυνταξιούχων και υπέργηρων συνταξιούχων. 

• Επεξεργασία 700 περίπου αιτήσεων συνταξιούχων 
ΚΕΑΝ, υποβληθεισών μετά την 01.01.10, που ζητούν εξα¬ 
γορά ολοκλήρου χρόνου, προκειμένου να αυξηθεί το 
ποσοστό της μηνιαίας επικουρικής σύνταξης, καθώς 
και 40 αιτήσεις από το 2009 για χορήγηση επικουρικής 
σύνταξης προς διεκπεραίωση. 

• Έγγραφα συμμετοχών για συνταξιούχους άλλων 
ασφαλιστικών οργανισμών (περίπου 400), λόγω εφαρ¬ 
μογής του Ν.3232/2004 και (περίπου 300) απαντητικά 
έγγραφα με χρόνο άλλων Ταμείων, προκειμένου να 
δοθεί το ποσό συμμετοχής στη μηνιαία επικουρική 
σύνταξη. 

• Έγγραφα για την παραπομπή σε ΚΕΠΑ και ΑΝΥΕ 
(περίπου 250) και αναζήτησης χρόνου ασφάλισης από 
άλλα ταμεία για συνταξιούχους λόγω ανικανότητας 
(περίπου 300). 

• Εκκρεμούν 150 αιτήσεις έτους 2011 και 250 αιτήσεις 
έτους 2012, για έκδοση τροποποιητικών αποφάσεων 
Μαγείρου Α' Τάξεως, καθώς και 30 αιτήσεις λόγω ανι¬ 
κανότητας για τροποποιητικές Μαγείρου Α'. 

• Εκκρεμούν 82 αιτήσεις ετών 2011-2012 για αναπρο¬ 
σαρμογή συντάξεων με το Ν. 2390/96 (εντάξεις προϊ¬ 
σταμένων στον'Υπαρχο και των ναυτών στο μάγειρο Α'). 

• 1.500 περίπου έγγραφα ετών 2007 έως σήμερα, από 
ελληνικούς και ξένους ασφαλιστικούς φορείς και 90 
περίπου έγγραφα ετών 2009 έως σήμερα των διμε¬ 
ρών συμβάσεων με ΗΠΑ και Καναδά προς επεξεργα¬ 
σία, κατόπιν συσχετισμού τους με τους αντίστοιχους 
φακέλους. 

• Εκκρεμεί υπολογισμός, εκτύπωση και έλεγχος περί¬ 
που 2.126 αιτήσεων για χορήγηση εφάπαξ σε συνταξιού¬ 
χους ΤΠΚΠΕΝ, 44 περίπου τροποποιητικών αποφάσεων 
και 4.743 αιτήσεων διαδοχικής ασφάλισης συνταξιούχων 
άλλων ασφαλιστικών φορέων για χορήγηση εφάπαξ. 

• Εκκρεμεί καταχώρηση περίπου 800 αιτήσεων για 
χορήγηση εφάπαξ παροχής συνταξιούχων άλλων ασφα¬ 
λιστικών φορέων, καθώς και 5.300 βεβαιώσεων - απο¬ 
φάσεων διαδοχικής ασφάλισης συνταξιούχων άλλων 
ασφαλιστικών φορέων. 

• Εκκρεμεί υπολογισμός, εκτύπωση, και έλεγχος περί¬ 
που 2.153 αιτήσεων για χορήγηση εφάπαξ σε συνταξιού¬ 
χους ΤΠΑΕΝ, 342 περίπου τροποποιητικών αποφάσεων 
και 1.634 αιτήσεων διαδοχικής ασφάλισης συνταξιούχων 
άλλων ασφαλιστικών φορέων για χορήγηση εφάπαξ. 

• Εκκρεμεί καταχώρηση 1.400 βεβαιώσεων-αποφά- 
σεων διαδοχικής ασφάλισης συνταξιούχων άλλων 
ασφαλιστικών φορέων. 

• Εκκρεμότητες Ν.3232/04 λόγω ψήφισης νέου ασφα¬ 
λιστικού νόμου και της υποβολής αιτήσεων κατά 30% 
επιπλέον συνταξιούχων άλλων ταμείων για συνταξιο- 
δότηση με συμμετοχή ΝΑΤ. 

• Σύνταξη επετηρίδας υπηρετούντων υπαλλήλων 
έτους 2013. 

• Επαναμοριοδότηση των υπαλλήλων που είχαν μο- 
ριοδοτηθεί βάσει του Ν.3839/2010, προκειμένου να είναι 
ενημερωμένοι οι ατομικοί φάκελοι των υπαλλήλων για 
ενδεχόμενες επιλογές προϊσταμένων, αλλά και την εν¬ 
δεχόμενη αξιολόγηση αυτών. 

• Σύνοψη και ηλεκτρονική αρχειοθέτηση της νομοθε¬ 
σίας και των εγκυκλίων, που αφορούν σε θέματα υπαλ¬ 
ληλικής σταδιοδρομίας, υπηρεσιακών μεταβολών κλπ. 

• Διοικητικές εργασίες, που αφορούν την εφαρμο¬ 
γή των διατάξεων του Ν.4093/2012 και προεργασία για 
τα στοιχεία που θα ζητηθούν μελλοντικά στο πλαίσιο 
εφαρμογής του εν λόγω νόμου. 

• Ενημέρωση-επικαιροποίηση των στοιχείων των 
υπαλλήλων στην εφαρμογή της απογραφής των μι¬ 
σθοδοτούμενων του Ελληνικού Δημοσίου, προκειμένου 
να γίνει διασύνδεση με την Ενιαία Αρχή Πληρωμών και 
καταχώρηση συγκεντρωτικών απογραφικών στοιχείων 
(αποχωρήσεων-προσλήψεων) προσωπικού έτους 2012 
στην εφαρμογή ρερα.ρΓ/οβηευε του Υπουργείου Διοικη¬ 
τικής Μεταρρύθμισης και Ηλεκτρονικής Διακυβέρνησης. 

• Συμφωνία του λογαριασμού ΕΔΕΝ 190 υπολόγων 
εσωτερικού ετών 2010, 2011 και 2012. 

• Αρχειοθέτηση παραστατικών υπολόγων εσωτερικού 
έτους 2011 και 2012. 

• Λογιστικές εγγραφές όλων των οικονομικών γεγο¬ 
νότων από τον 7ο του έτους 2011, μέχρι και τον 12ο του 
ιδίου έτους, καθώς και του έτους 2012. 

• Σύνταξη διακηρύξεων για διενέργεια διαγωνισμών 
ανάθεσης σε εταιρίες διαχείρισης και αξιοποίησης ακι¬ 
νήτων της αξιοποίησης, εκμίσθωσης, εκτέλεσης τεχνι¬ 
κών έργων και συντήρησης της ακίνητης περιουσίας 
ΝΑΤ και ΤΠΕΝ, βάσει του Ν. 3863/2010. 

• Επαναπροσδιορισμός μισθωμάτων ακινήτων, που 
στεγάζουν Δ.Υ., βάσει του Ν. 4081/2012. 

• Καταγραφή και μελέτη στοιχείων ενεργειακής από¬ 
δοσης αυτών και δημιουργία πλήρους φακέλου των 
ακινήτων ΝΑΤ- ΤΠΕΝ (27 κτίρια). 

• Βεβαιώσεις οφειλών από μισθώματα στο δημόσιο 
ταμείο. 

• Εισαγωγή στον Η/Υ (θεία οπίι-γ) στοιχείων ναυτολο¬ 
γίων: α) ποντοπόρων πλοίων ετών 2010-2012, β) πλοίων 
εσωτερικού ετών 2011-2012, γ) παροπλισμένων ετών 2011- 
2012 και επανεκδόσεις καταστάσεων ναυτολογίων έτους 
2010 και προγενέστερων ετών. 

• Εισαγωγή στον Η/Υ (ϋβΐβ οπίΓγ) στοιχείων εκκα¬ 
θαρίσεων ναυτολογίων α) ποντοπόρων πλοίων ετών 
2010-2012, β) πλοίων εσωτερικού ετών 2011-2012. 

• Μηχανογράφηση λογιστικών εντύπων με αντίστοιχο 
πρόγραμμα (εοίίνναΓθ), για εκσυγχρονισμό του Λογιστη¬ 
ρίου και ταχύτερη διεκπεραίωση των εργασιών των 
Διευθύνσεων Πόρων και Παροχών. 

• Κωδικογράφηση των παραστατικών Λογιστηρίου 
του ΝΑΤ, από τον μήνα Φεβρουάριο 2011. 

• Μηχανογραφικές εφαρμογές, που αφορούν το με¬ 
σοπρόθεσμο πρόγραμμα (π.χ. Νέο Μισθολόγιο, αλλα¬ 
γές στις συντάξεις ΝΑΤ - ΚΕΑΝ κλπ), την Ενιαία Αρχή 
Πληρωμών. 

• Απογραφή συνταξιούχων ναυτικών και παράλληλη 
σύνδεση με το «ΔΙΑΣ». 

• Ανάπτυξη νέων προγραμμάτων εκκαθάρισης ναυ¬ 
τολογίων. 


• Τήρηση και ενημέρωση Βιβλίου Δεσμεύσεων (παρα¬ 
κολούθηση πορείας προϋπολογισμού). 

• Ολοκλήρωση αναβάθμισης πεπαλαιωμένου συστή¬ 
ματος (νέος ϋ3ΐ3 δθτνθΓ, αναβάθμιση φορμών). 

5. Το γεγονός ότι η δαπάνη που προκαλείται με την 
απόφαση αυτή ανέρχεται στο ποσό των 170.000,00 € 
περίπου και θα βαρύνει την εγγεγραμμένη πίστωση 
στον προϋπολογισμό του Ταμείου έτους 2013 (ΚΑΕ 0261), 
αποφασίζουμε: 

Εγκρίνεται η καθιέρωση με αμοιβή υπερωριακής ερ¬ 
γασίας των μονίμων και ιδιωτικού δικαίου αορίστου 
χρόνου υπαλλήλων του Ναυτικού Απομαχικού Ταμείου 
(Ν.Α.Τ.), για το έτος 2013 και συγκεκριμένα: για εκατόν 
σαράντα (140) υπαλλήλους, τριάντα τρεις χιλιάδες εξα¬ 
κόσιες (33.600) ώρες, για εργασία που θα παρέχεται 
από Δευτέρα μέχρι και Παρασκευή μετά το πέρας του 
ωραρίου και μέχρι τις 22:00. Οι ως άνω ώρες απογευ¬ 
ματινής υπερωριακής εργασίας δεν θα υπερβαίνουν τις 
είκοσι (20) ανά υπάλληλο μηνιαία. 

Υπεύθυνοι για την παρακολούθηση και τον έλεγχο 
πραγματοποίησης της υπερωριακής απασχόλησης των 
υπαλλήλων ορίζονται οι Προϊστάμενοι Διευθύνσεων, 
Τμημάτων και Αυτοτελών Γραφείων, οι οποίοι βεβαιώ¬ 
νουν και την πραγματοποίησή της. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως και μέχρι 31-12-2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιανουάριου 2013 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 
-♦- 

Αριθμ. Φ.80425/ρικ.30004/3829 (3) 

Καθιέρωση με αμοιβή υπερωριακής εργασίας κατά τις 
εργάσιμες και εξαιρέσιμες ημέρες και τις νυχτερινές 
ώρες πέραν ή προς συμπλήρωση του υποχρεωτικού 
ωραρίου των Φυλάκων - Νυχτοφυλάκων του Ναυτι¬ 
κού Απομαχικού Ταμείου (Ν.Α.Τ.) για το έτος 2013. 

Ο ΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 20 του Ν. 4024/2011 (ΦΕΚ 
226 Α') «Συνταξιοδοτικές ρυθμίσεις, ενιαίο μισθολόγιο - 
βαθμολόγιο, εργασιακή εφεδρεία και άλλες διατάξεις 
εφαρμογής του μεσοπρόθεσμου πλαισίου δημοσιονο¬ 
μικής στρατηγικής 2012-2015», όπως συμπληρώθηκε με 
το άρθρο πέμπτο παρ. 7 του Ν.4047/2012 (ΦΕΚ 31 Α') 
και αντικαταστάθηκε με τη παρ. 1 του άρθρου 45 του 
Ν.4071/2012 (ΦΕΚ 85 Α'). 

2. Τις διατάξεις του άρθρου 213 του Ν.4072/2012 (ΦΕΚ 
86 Α') «Βελτίωση επιχειρηματικού περιβάλλοντος - Νέα 
εταιρική μορφή - Σήματα - Μεσίτες Ακινήτων - Ρύθμι¬ 
ση θεμάτων ναυτιλίας, λιμένων και αλιείας και άλλες 
διατάξεις». 

3. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο πρώτο του Π.Δ. 63/2005 
(ΦΕΚ 98/Α'). 

4. Την αριθ. Φ.10080/οικ.17142/2321/27-9-2012 (ΦΕΚ 2657/ 
Β'/28-9-2012) απόφαση του Υπουργού Εργασίας Κοινω- 

νίκης Ασφάλισης και Πρόνοιας με θέμα «Καθορισμός 
ωραρίου εργασίας Φυλάκων-Νυχτοφυλάκων του Ναυ¬ 
τικού Απομαχικού Ταμείου (ΝΑΤ)». 

5. Το γεγονός ότι η δαπάνη που προκαλείται με την 
απόφαση αυτή ανέρχεται στο ποσό των δέκα χιλιάδων 
(10.000,00) ευρώ περίπου και θα βαρύνει την εγγεγραμ¬ 
μένη πίστωση στον προϋπολογισμό του Ναυτικού Απο¬ 
μαχικού Ταμείου έτους 2012 με τα στοιχεία ΚΑΕ 0263, 
αποφασίζουμε: 

Εγκρίνεται η καθιέρωση με αμοιβή υπερωριακής ερ¬ 
γασίας, για το έτος 2013, δύο (2) υπαλλήλων, ενός μό¬ 
νιμου, κλάδου ΥΕ Φυλάκων-Νυχτοφυλάκων και ενός με 
σχέση εργασίας ιδιωτικού δικαίου αορίστου χρόνου, 
ειδικότητας ΥΕ Φυλάκων-Νυχτοφυλάκων του Ναυτικού 
Απομαχικού Ταμείου (ΝΑΤ), ως εξής: 

1. Για εργασία νυχτερινή εργάσιμων ημερών, που πα¬ 
ρέχεται για τη συμπλήρωση της υποχρεωτικής εβδο¬ 
μαδιαίας εργασίας, δύο χιλιάδες τριακόσιες ενενήντα 
δύο (2.392) ώρες συνολικά. 

2. Γ ια εργασία νυχτερινή και ημερήσια, Κυριακών και 
εξαιρέσιμων ημερών, που παρέχεται για τη συμπλήρω¬ 
ση της υποχρεωτικής εβδομαδιαίας εργασίας, χίλιες 
πενήντα έξι (1.056) ώρες συνολικά. 

3. Γ ια εργασία νυχτερινή, που παρέχεται κατά τις 
εργάσιμες ημέρες πέραν της υποχρεωτικής εβδομα¬ 
διαίας εργασίας, τριακόσιες ογδόντα τέσσερις (384) 
ώρες συνολικά. Οι ως άνω ώρες δεν θα υπερβαίνουν 
τις δεκαέξι (16) ανά υπάλληλο μηνιαία. 

4. Γ ια εργασία νυχτερινή ή και ημερήσια, που παρέ¬ 
χεται κατά τις Κυριακές και εξαιρέσιμες ημέρες πέραν 
της υποχρεωτικής εβδομαδιαίας εργασίας, τριακόσιες 
ογδόντα τέσσερις (384) ώρες συνολικά. Οι ως άνω ώρες 
δεν θα υπερβαίνουν τις δεκαέξι (16) ανά υπάλληλο μη¬ 
νιαία. 

Η υπερωριακή απασχόληση των εν λόγω υπαλλήλων 
του ΝΑΤ είναι καθοριστική για τη φύλαξη καθ’ όλη τη 
διάρκεια της ημέρας του κτιρίου του Ταμείου, κυρίως 
κατά τις νυχτερινές ώρες των εργασίμων ημερών, κα¬ 
θώς και κατά τις πρωινές, απογευματινές και νυχτερινές 
ώρες Κυριακών και εξαιρέσιμων ημερών, δεδομένου ότι 
αυτές τις ώρες και ημέρες δεν υπάρχει στο κτίριο καμία 
παρουσία διοικητικού προσωπικού, που θα μπορούσε να 
διασφαλίσει μια υποτυπώδη φύλαξη των χώρων. 

Η φύλαξη καθ’ όλη τη διάρκεια της ημέρας του κτιρίου 
του ΝΑΤ καθίσταται απαραίτητη λόγω της παλαιότη- 
τας του κτιρίου, όπου στεγάζεται το Ταμείο και των 
υδραυλικών - ηλεκτρολογικών εγκαταστάσεών του, της 
24ωρης λειτουργίας των "Μητρικών" Μηχανημάτων του 
Ολοκληρωμένου Πληροφοριακού Συστήματος (ΟΠΣ), 
της ανάγκης διασφάλισης και προστασίας τόσο του 
αρχειακού υλικού του Ταμείου, όσο και του διατηρητέου 
κτιρίου στο οποίο στεγάζεται και προς αποφυγή πυρκα¬ 
γιάς, διάρρηξης και κλοπών ή βραχυκυκλώματος που θα 
κατέστρεφε ολοσχερώς το Πληροφοριακό Σύστημά του. 

Επιπρόσθετα, επειδή η στελέχωση του ΝΑΤ σε φυ- 
λακτικό προσωπικό είναι ελλιπής, δεδομένου ότι περι¬ 
ορίζεται σε δύο (2) υπαλλήλους, έναν μόνιμο υπάλληλο 
του κλάδου ΥΕ Φυλάκων - Νυχτοφυλάκων και έναν με 
σχέση εργασίας ιδιωτικού δικαίου αορίστου χρόνου 
υπάλληλο, ειδικότητας ΥΕ Φυλάκων - Νυχτοφυλάκων, 
ενώ λόγω της αναστολής προσλήψεων στο Δημόσιο 
Τομέα, υπάρχει αδυναμία πρόσληψης προσωπικού των 
κλάδων αυτών και συνεπώς, η κάλυψη μέρους ή του 


συνόλου των ανωτέρω αναφερόμενων αναγκών φύλα¬ 
ξης, καθιστά απαραίτητη την υπερωριακή απασχόληση 
των δύο υπηρετούντων φυλάκων προς συμπλήρωση της 
υποχρεωτικής εβδομαδιαίας εργασίας τους και καθ' 
υπέρβαση αυτής. 

Πριν την έναρξη κάθε μήνα θα καταρτίζεται σχετικός 
πίνακας, βάσει του οποίου και θα προγραμματίζεται 
και θα κατανέμεται η απασχόληση του φυλακτικού 
προσωπικού, ανάλογα με τις ανάγκες της υπηρεσίας, 
στις εργάσιμες, Κυριακές και εξαιρέσιμες ημέρες κάθε 
μήνα, υπό την εποπτεία των οικείων Προϊσταμένων 
Διεύθυνσης του ΝΑΤ, οι οποίοι θα βεβαιώνουν και την 
πραγματοποίηση της εν λόγω εργασίας στο τέλος 
κάθε μήνα. 

Η απόφαση αυτή ισχύει από την δημοσίευσή της στην 
Εφημερίδα της Κυβερνήσεως και μέχρι 31-12-2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιανουάριου 2013 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 
-♦- 

Αριθ. 59/2015 (4) 

Τροποποίηση της αριθ. 202841/2011 (ΦΕΚ 3223/Β730-12- 
2011) κοινής υπουργικής απόφασης «Συμπληρωματι¬ 
κά μέτρα εφαρμογής του Κανονισμού (ΕΚ) 1069/2009 
σχετικά με την περισυλλογή, διαχείριση και απόρρι¬ 
ψη των νεκρών βοοειδών, αιγών και προβάτων, που 
περιέχουν υλικά ειδικού κινδύνου, στις Περιφέρειες 
Ανατολικής Μακεδονίας και Θράκης και Θεσσαλίας». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ, 
ΑΝΤΑΓΩΝΙΣΤΙΚΟΤΗΤΑΣ, ΥΠΟΔΟΜΩΝ ΚΑΙ ΔΙΚΤΥΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 22 του Ν. 992/1979 «Περί οργανώσε- 
ως των διοικητικών υπηρεσιών για την εφαρμογή της 
Συνθήκης προσχώρησης της Ελλάδος στις Ευρωπαϊκές 
Κοινότητες και ρύθμιση συναφών και οργανωτικών θε¬ 
μάτων» (ΦΕΚ 280/Α71979). 

β) Των άρθρων 1, 2 και 3 του Ν. 1338/1983 «Εφαρμογή 
του Κοινοτικού Δικαίου» (ΦΕΚ 34 Α') όπως το άρθρο 1 
τροποποιήθηκε από το άρθρο 6 παρ. 1 του Ν. 1440/1984 
«Συμμετοχή της Ελλάδας στο κεφάλαιο, τα αποθεματικά 
και τις προβλέψεις της Ευρωπαϊκής Τράπεζας Επενδύ¬ 
σεων στο Κεφάλαιο της Ευρωπαϊκής Κοινότητας Άν- 
θρακος και Χάλυβος και του Οργανισμού Εφοδιασμού 
ΕΥΡΑΤΟΜ» (Α' 70) και το άρθρο 3 αντικαταστάθηκε από 
το άρθρο 65 του Ν. 1892/1990 (Α' 101). 

γ) Του άρθρου 90 του Κώδικα Νομοθεσίας για την 
Κυβέρνηση και Κυβερνητικά Όργανα, που τέθηκε σε ισχύ 
με το άρθρο πρώτο του Π.Δ. 63/2005 (Α' 98) «Κωδικο¬ 
ποίηση για την Κυβέρνηση και τα Κυβερνητικά Όργανα». 

δ) Του άρθρου 17 του Ν. 3871/2010 «Δημοσιονομική 
Διαχείριση και Ευθύνη» (ΦΕΚ 141Α'), όπως αντικατέστησε 
το άρθρο 15 του Ν. 2362/1995. 

ε) Του Π.Δ. 113/2010 «Ανάληψη υποχρεώσεων από τους 
Διατάκτες» (ΦΕΚ 194 Α'). 

2. Τον Κανονισμό (ΕΚ) 1069/2009 του Ευρωπαϊκού Κοι¬ 
νοβουλίου και του Συμβουλίου «περί υγειονομικών κανό¬ 
νων για ζωικά υποπροϊόντα και παράγωγα προϊόντα που 
δεν προορίζονται για κατανάλωση από τον άνθρωπο 
και για την κατάργηση του Κανονισμού (ΕΚ) 1774/2002». 

3. Τον Κανονισμό (ΕΕ) 142/2011 της Επιτροπής «για την 
εφαρμογή του Κανονισμού (ΕΚ) 1069/2009 του Ευρω¬ 
παϊκού Κοινοβουλίου και του Συμβουλίου περί υγειονο¬ 
μικών κανόνων για ζωικά υποπροϊόντα και παράγωγα 
προϊόντα που δεν προορίζονται για κατανάλωση από 
τον άνθρωπο και για την εφαρμογή της Οδηγίας 97/78/ 
ΕΚ του Συμβουλίου όσον αφορά ορισμένα δείγματα 
και τεμάχια που εξαιρούνται από κτηνιατρικούς ελέγ¬ 
χους στα σύνορα οι οποίοι αναφέρονται στην εν λόγω 
οδηγία». 

4α. Την αριθ. Υ44/5-7-2012 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Αγροτικής Ανάπτυξης και Τροφίμων Χαρακόπουλο 
Μάξιμο» (ΦΕΚ 2094/Β'/6-7-2012). 

β. Την αριθ. Υ48/9-7-2012 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Οικονομικών Χρ. Στάίκούρα» (ΦΕΚ Β' 2105). 

5. Το άρθρο 1 του π.δ. 85/2012 «Ίδρυση και μετονομα- 
σία Υπουργείων, μεταφορά και κατάργηση υπηρεσιών» 
(ΦΕΚ Α' 141). 

6. Την αριθ. 1581/5562/07/02/2012 (ΑΔΑ: ΒΟΖΙΒ-ΖΘΥ) 
απόφαση δέσμευσης πίστωσης της Δ/νσης Οικονομικής 
του Υπουργείου Αγροτικής Ανάπτυξης και Τροφίμων. 

7. Την αριθ. 2/56434/13/8/2012 (ΑΔΑ:Β4ΓΛΗ-7Ξ8) από¬ 
φαση έγκρισης ανάληψης υποχρέωσης του Γενικού 
Λογιστηρίου του Κράτους, για το οικονομικό έτος 
2013. 

8. Το γεγονός ότι από την εφαρμογή της παρούσας 
προκαλείται δαπάνη ύψους 200.000 € (διακοσίων χιλιά¬ 
δων ευρώ) για το οικονομικό έτος 2012, για την οποία 
έχει εγγράφει πίστωση σε βάρος του Ε.Φ. 29/110, ΚΑΕ 
2111 του τακτικού προϋπολογισμού του Υπουργείου 
Αγροτικής Ανάπτυξης και Τροφίμων και 1.800.000 (ένα 
εκατομμύριο οκτακόσιες χιλιάδες) ευρώ για το οικο¬ 
νομικό έτος 2013 για την οποία έχει εκδοθεί απόφαση 
ανάληψης υποχρέωσης του Γενικού Λογιστηρίου του 
Κράτους, αποφασίζουμε: 

Αρθρο 1 

Η αριθ. 202841/2011 (ΦΕΚ Β' 3223/30-12-2011) κοινή 
υπουργική απόφαση τροποποιείται ως ακολούθως: 

1. Το τέταρτο εδάφιο του άρθρου 7 αντικαθίσταται 
ως εξής: «Το συνολικό ποσό δεν μπορεί να υπερβεί το 
ποσό των 1.000.000,00 ΕΥΡΩ συνολικά ανά Περιφέρεια». 

2. Το έκτο εδάφιο του άρθρου 7 αντικαθίσταται ως 
εξής: «Το πρόγραμμα θα εφαρμοστεί τη χρονική περί¬ 
οδο 2012-2013». 

3. Η παράγραφος Α του άρθρου 8 αντικαθίσταται ως 
εξής: «Α. Η δαπάνη που προκαλείται, ύψους 2.000.000,00 
ευρώ, θα καλυφθεί από τις εγγεγραμμένες πιστώσεις 
του Ε.Φ. 29/110, ΚΑΕ 2111 οικονομικών ετών 2012 και 2013, 
των τακτικών προϋπολογισμών του Υπουργείου Αγρο¬ 
τικής Ανάπτυξης και Τροφίμων (με ισόποση μεταφορά 
στους αντίστοιχους ειδικούς φορείς/ κωδικούς των αρ¬ 
μόδιων Περιφερειών)». 

4. Η παράγραφος Γ του άρθρου 8 αντικαθίσταται ως 
εξής: «Γ. Η κατανομή του παραπάνω ποσού στις δύο 


περιφέρειες, βάσει του ζωικού πληθυσμού, θα γίνει ως 
εξής: 


1. Περιφέρεια 
Ανατολικής 
Μακεδονίας και 
Θράκης 

150.000,00 € στο 2012 
850.000,00 € στο 2013 
ΣΥΝΟΛΟ 1.000.000,00 € 

2. Περιφέρεια 
Θεσσαλίας 

50.000,00 € στο 2012 
950.000,00 € στο 2013 
ΣΥΝΟΛΟ 1.000.000,00 € 


Άρθρο 2 

Η παρούσα ισχύει από την ημερομηνία δημοσίευσής 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιανουάριου 2013 

ΑΝΑΠΛ. ΥΠΟΥΡΓΟΣ ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 

ΟΙΚΟΝΟΜΙΚΩΝ ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΧΡΗΣΤΟΣ ΣΤΑΪΚΟΥΡΑΣ ΚΩΝ/ΝΟΣ ΧΑΤΖΗΔΑΚΗΣ 

ΑΝΑΠΛ. ΥΠΟΥΡΓΟΣ ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

ΜΑΞΙΜΟΣ ΧΑΡΑΚΟΠΟΥΛΟΣ 
-♦- 

(5) 

*Μεταφορά θέσης στην Περιφέρεια 
Δυτικής Μακεδονίας. 

Με την αριθμ. 91942/3020/23-10-2012 απόφαση του Πε¬ 
ριφερειάρχη Δυτικής Μακεδονίας, που εκδόθηκε κατόπιν 
αποσπάσματος του αριθμ. 2/10-10-2012 πρακτικού του 
Υπηρεσιακού Συμβουλίου Υπαλλήλων Περιφέρειας Δυτι¬ 
κής Μακεδονίας, η μόνιμη σε οργανική θέση υπάλληλος 
της Περιφέρειας Δυτικής Μακεδονίας Κισκίνη Κωνστα- 
ντία του Αγαθοκλή, με βαθμό Γ', μετατάσσεται από τον 
κλάδο Τ.Ε. Διοίκησης Μονάδων Υγείας σε οργανική θέση 
του κλάδου Τ.Ε. Διοικητικού - Λογιστικού, με ταυτόχρονη 
μεταφορά της θέσης που κατέχει, βάσει των διατάξεων 
των άρθρων 33 παρ. Ια και 35 παρ. 5 του ν. 4024/2011 
και των διατάξεων 69 και 73 του ν. 3528/2007. 

(Αριθ. βεβ. ΥΔΕ Υπ. Εσωτερικών 10887/26-11-2012). 

* Δημοσιεύθηκε αρχικά στο ΦΕΚ 1332/Γ'/17.12.2012. 

Ο Περιφερειάρχης Δυτικής Μακεδονίας 
ΓΙΩΡΓΟΣ ΔΑΚΗΣ 
-♦- 

Αριθ. 34 (6) 

Καθορισμός υπερωριακής απασχόλησης για την τήρη¬ 
ση και σύνταξη των πρακτικών του Δημοτικού Συμ¬ 
βουλίου Βέροιας. 

Η ΔΗΜΑΡΧΟΣ ΒΕΡΟΙΑΣ 

Έχοντας υπόψη: 

1. Τις διατάξεις του άρθρου 58 του Ν. 3852/2010 (ΦΕΚ 87 Α'). 

2. Την αριθ. 2969/59586/8-11-2011, όπως αυτή τροπο¬ 
ποιήθηκε και ισχύει, περί κατανομής και τοποθέτησης 
του προσωπικού του Δήμου μας, με την οποία ορίστηκε 
ο αρμόδιος υπάλληλος για την τήρηση των πρακτικών 
των συνεδριάσεων του Δημοτικού Συμβουλίου Βέροιας, 
με τον αναπληρωτή του. 

3. Τις διατάξεις των άρθρων 48 και 49 του Ν. 3584/2007 
«Κύρωση του Κώδικα Κατάστασης Δημοτικών και Κοι¬ 
νοτικών Υπαλλήλων» (ΦΕΚ 143 Α'). 

4. Τ ις διατάξεις του άρθρου 20 του Ν. 4024/2011 (ΦΕΚ 
226 Α') και της αριθ. οικ.2/78400/0022/14-11-2011 εγκυκλί¬ 
ου του Υπουργείου Οικονομικών. 

5. Τις διατάξεις της παρ. 1 του άρθρου 45 του Ν. 4071/ 
2012 (ΦΕΚ 85 Α'), αποφασίζουμε: 

Καθιερώνουμε απογευματινή υπερωριακή, με αμοιβή, 
εργασία είκοσι (20) ωρών το μήνα για το έτος 2013, για 
τον ορισθέντα με την αριθ. 2969/59586/8-11-2011 από¬ 
φασή μας τακτικό υπάλληλο του Δήμου Βέροιας για 
την τήρηση και σύνταξη των πρακτικών του Δημοτικού 
Συμβουλίου Βέροιας, με τον αναπληρωτή του. 

Η σχετική δαπάνη, ύψους € 1.600,00 περίπου θα βαρύνει 
την πίστωση του υπό έγκριση προϋπολογισμού του Δή¬ 
μου Βέροιας έτους 2013 και τον Κ.Α. 10/6012 «Αποζημίωση 
υπερωριακής εργασίας και λοιπές πρόσθετες αμοιβές». 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 8 Ιανουάριου 2013 
Η Δήμαρχος 

ΧΑΡΙΚΛΕΙΑ ΟΥΣΟΥΛΤΖΟΓΛΟΥ-ΓΕΩΡΓΙΑΔΗ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην αριθ. 1295/524 απόφαση του Περιφερειάρχη Πε- 
λοποννήσου, που δημοσιεύθηκε στο ΦΕΚ 991/Β'/2.4.2012, 
στη σελίδα 17141, στον αριθμό της απόφασης, γίνεται 
η εξής διόρθωση: 

Από το εσφαλμένο «1265/524», 
στο ορθό: «1295/524». 

(Από το Εθνικό Τυπογραφείο) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













